
М О Т И В И

На основание чл. 26, ал. 3 и ал. 4 от Закона за нормативните актове и във връзка с чл.77 от Административно процесуалния кодекс, Община Земен, чрез настоящото публикуване в раздел "Нормативни документи" – „Проекти на нормативни документи“ на интернет страница на Общината, предоставя възможност на заинтересованите лица да направят предложения, възражения и да изразят становища по Проекта на решение за изменение и допълнение на Наредба № 1 за опазване на обществения ред на територията на община Земен, приета с Решение № 308/25.07.2017 г. по Протокол № 33/25.07.2017 г. на Общински съвет Земен.
Срокът за приемане на писмени предложения, възражения и становища относно изменението и допълнението на Наредба № 1 за опазване на обществения ред на територията на община Земен е 14 /четиринадесет/ дневен, считано от 27.08.2025 г., в който срок Проектът на решение, заедно със Заповедта, Мотивите, Поканата и Предварителната оценка на въздействие са на разположение на интернет страницата на Община Земен в Раздел "Нормативни документи" – „Проекти на нормативни документи“. Писмените предложения, възражения и становища по изменението и допълнението на Наредба № 1 за опазване на обществения ред на територията на община Земен могат да се депозират в Центъра за административно обслужване на Община Земен, с адрес: гр. Земен, ул. „Земенски манастир“  № 20, в обявеното му работно време или на и-мейл: obshtina_zemen@abv.bg, до 17:00 часа на 10.09.2025 г., на вниманието на г-н Стоян Стоянов – Секретар на Община Земен.
По време на публичното обсъждане, което ще се проведе от 9:30 часа на 11.09.2025 г. в заседателната зала на Общински съвет Земен, ще бъдат разгледани и всички постъпили становища и предложения от заинтересовани страни.
Протоколът, с отразените становища и предложения след обществените консултации, ще бъде публикуван на интернет страницата на Община Земен.
1. Мотиви, налагащи приемането на изменението и допълнението на
подзаконовия нормативен акт.
Наредба № 1 за опазване на обществения ред на територията на община Земен, приета с Решение № 308/25.07.2017 г. по Протокол № 33/25.07.2017 г. на Общински съвет Земен.
През последните години се наблюдават множество обществено - икономически, политически, социални и нормативни промени. В тази връзка е налице необходимостта от конкретна промяна /повишаване или намаляване/ на местните такси и цени на услуги. Някои от предлаганите от Община Земен услуги са отпаднали поради изменения на различни
нормативни актове от по-високо ниво, с които са иззети /отменени/ съответните правомощия от компетентността на общините. В същото време, отново поради такива изменения, са възникнали нови задължения от компетентността на общините, което налага уреждането на нови услуги и определянето на такси и/или цени за тях. С предложените промени се изпълнява въведеното в §6 от Преходни разпоредби на Закона за въвеждане на еврото в Република България задължение на местните власти да приемат в 6-месечен срок от влизането в сила на този закон, изменения и допълнения в подзаконови нормативни актове, във връзка с въвеждане на еврото като парична единица на Република България.
Цели, които се поставят.
Към настоящият момент няма законова пречка да се предприемат действия за уеднаквяване на националното и местното законодателство. Следва да се отчете, че за защита на обществените и граждански права и интереси, и съгласно разпоредбите на чл. 26 ал. 4 от ЗНА, срокът на публично обсъждане е необходимо да се съкрати от 30 на 14 дни. Това се налага във връзка осигуряване на пълна защита на правата и законните интереси на
населението на община Земен, по-висока и успешна събираемост на административните такси, въвеждане на нови и предоставяне на по-качествени услуги от страна на Общинската администрация и прилагането на еврото като официална валута на Република България от 01.01.2026г. И има за резултат да създаде условия за преминаване към еврото като основна валута и да се създаде възможност за адаптация на обществените отношения в процеса на въвеждане на еврото.
2. Финансови и други средства, необходими за прилагането на нормативния акт.
За реализирането на изменението в Наредба № 1 за опазване на обществения ред на територията на община Земен, няма да са необходими финансови средства.
3. Очаквани резултати от прилагането на новите промени.
Актуализиране на нормативната база, в съответствие с националното
законодателство;
Възстановяване на пълните разходи на Община Земен по предоставяните услуги;
Създаване на условия за разширяване на предлаганите услуги и повишаване на тяхното качество;
Постигане на по-голяма справедливост при определяне и заплащане на местните такси;
Ефективно разпределение на общинските ресурси чрез определяне на адекватни
такси и цени на услуги.
4. Съответствие с правото на Европейския съюз.
[bookmark: _GoBack]Изменението и допълнението на Наредба № 1 за опазване на обществения ред на територията на община Земен е местен нормативен акт, поради което съответствието й с правото на Европейския съюз е предопределено от разпоредбите на Европейската харта за местното самоуправление и директивите на Европейската общност, свързани с тази материя и не противоречи на норми от по-висока йерархия и на европейското законодателство.




КМЕТ НА ОБЩИНА ЗЕМЕН
МИХАИЛ ЗЛАТАНОВ      -------------п------------------*Заличено на осн. чл. 2 от ЗЗДЛ във връзка с Регламент ЕС 2016/679.

